open-index/open-wikipedia-markdown huggingface dataset:
Ramadan

duimnael|Die sekelmaan kondig die begin van Ramadan aan
[duimnael|Tradisionele Bayram-groet van die Metropolitaanse Munisipaliteit van [Istanboel in die vorm van mahya-ligte tussen die minarette van die Sultan Ahmet-moskee in Istanboel]]
[duimnael|Iftar tydens Ramadan in die [Nuwe Moskee in Istanboel]]
[duimnael|Mans bid by die Blou Moskee in Mazar-e Sharif, [Afghanistan]]

**Ramadan** of **Ramadaan**, ook **Ramazan**, **Ramzan** of **Ramathan** (Arabies: رمضان, *Ramaḍān*, [ramaˈdˤaːn]) is die negende maand van die Islamitiese kalender. Dit word deur Moslems beskou as 'n heilige maand van vas om die eerste openbaring van die Koran te herdenk. Die nag toe dit gebeur het, staan bekend as Lailat al-'Kadr, maar die presiese datum is onbekend en word nie eens in die Koran genoem nie.

Hierdie jaarlikse viering word beskou as een van die Vyf Pilare van die Islam. Die maand is 29 of 30 dae lank. Volgens talle biografiese aantekeninge in die hadit word die duur van die maand deur die visuele waarnemings van die *hilal* (sekelmaan) bepaal. Van sonop na sononder mag Moslems nie eet, drink, rook of seks hê nie. Elke dag se vas word met die Iftar aan die aand beëindig. Die einde van die vas van Ramadan word met die vakansiedag Eid-oel-Fiter gevier.

## Datums 
Aangesien maande in die Islamitiese kalender altyd na die maan bereken word, wissel die datum van hierdie maand volgens die Gregoriaanse kalender.

## Sien ook 
* Lys van Islamitiese feeste en herdenkings

## Verwysings 
## Eksterne skakels 
*
Groenvlei, KwaZulu-Natal

**Groenvlei** is 'n dorp in eMadlangeni Plaaslike Munisipaliteit in KwaZulu-Natal, Suid-Afrika.

## Verwysings
Razia Sultan

**Jalâlat ud-Dîn Raziyâ** (Oerdoe/Persies: جلالۃ الدین رضیہ; Delhi, ±1205 - Kaitahl, 13 Oktober 1240) beter bekend onder die naam **Razia Sultan** was van 1236 tot Mei 1240 die sultan (koningin) van die Sultanaat (Koningryk) van Delhi in Indië. Sy was die eerste vroulike leier van die Sultanaat van Dehli sowel as die eerste vroulike heerser van Indië.

## Lewensloop 
duimnael|links|Skildery van die mausoleum van Razia al-Din in Kaitahl
duimnael|links|Jital van Razia al-Din
Razia al-Din is in 1206 in Budaun, Indië gebore. Sy was die dogter van Delhi se sultan Shams-ud-din Iltutmish en sultana Qutub Begum.

Razia se vader, Iltutmish was die eerste sultan wat 'n vrou as sy opvolger benoem het, maar die Turks-Persiese elite van Delhi het nie Iltutmish se besluit aanvaar nie. Delhi se keiserlike hof het Razia se broer, Rukn-ud-din Firuz as die opvolger van Iltutmish aangestel. Firuz het die sy keiserlike verantwoordelikhede geïgnoreer en daarom het sy moeder, Sjah Turkaan die keiserlike sake van Delhi behandel. Op 9 November 1236 is 'n sluipmoordaanslag op Firuz en sy moeder uitgevoer, na ses maande aan bewind is die twee deur sluipmoordenaars doodgemaak.

Na die insident het Delhi se keiserlike hof Razia al-Din as die nuwe sultan aangestel. Sy "het die sluier verlaat en 'n manlike drag aangeneem". Sy was 'n doeltreffende leier en sy het al die eienskappe van 'n monarg besit. Volgens Minhaj-i-Siraj was sy "intelligent, weldoende, 'n beskermheer van die geleerde, 'n redder van geregtigheid, 'n heer van haar onderdane, van oorlogsugtige talent, en met al die voortreflike eienskappe en kwalifikasies wat vir 'n heerser nodig is.

Razia is ook beroemd vir haar romantiese verhouding met die goewerneur van Bathinda, en later haar man, Malik Ikhtiar-ud-din Altunia.

Nadat sommige goewerneurs en die elite 'n sameswering teen Razia en Malik Altunia uitgevoer het, is Razia se ander broeder, Muiz-ud-din Bahram Shah as die sultan van Delhi aangestel. Razia al-Din en Malik Ikhtiar-ud-din Altunia is uit Delhi weggejaag en by Kaitahl word hulle op 25 van Rabi' al-awwal A.H. 638 deur die Jat-bandiete beroof en vermoor.

## Verwysings
Cloneen

**Cloneen** is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika.

## Verwysings
Hlobane

**Hlobane** is 'n dorp in die noorde van KwaZulu-Natal, Suid-Afrika en die R618-streeksroete gaan deur die dorp.

## Sien ook 
* Lys van dorpe in Suid-Afrika

## Verwysings
Wale

: *Hierdie artikel handel oor die etniese groep. Vir die taal, sien Waals.*

duimnael|links|Ligging van Wallonië in België
Die **Wale** (Frans: *Wallons*, [walɔ̃]; Waals: *Walons*) is 'n Franstalige volk wat in België, hoofsaaklik in Wallonië, leef. Wale is 'n kenmerkende etniese gemeenskap binne België. Belangrike historiese en antropologiese kriteria (godsdiens, taal, tradisies en folklore) verbind Wale met die Franse volk. Meer algemeen verwys die term ook na die inwoners van die Waalse Streek. Hulle praat plaaslike tale soos Waals (met Pikardies in die weste en Lorreins in die suide). Wale is die afstammelinge van Galloromeine met 'n Germaans-Frankiese vermenging.

## Verwysings 
## Eksterne skakels
Mpophomeni

**Mpophomeni** is 'n dorp in die KwaZulu-Natal Middeland in Suid-Afrika.

## Geskiedenis 
In 1968 het die Suid-Afrikaanse regering in 'n oop veld 'n township genaamd Mpophomeni gebou om die swart mense wat in die omgewing van Howick woon, 'n skilderagtige dorpie in die Natalse Middellande, te hervestig. Mpophomeni (wat die plek van die waterval in isiZulu beteken) ontleen sy naam aan die bekende Howick-waterval.

In die laat 1980's en vroeë 1990's was daar 'n stryd tussen die gemeenskap van Mpophomeni en die mense wat in die landelike gebiede van Kwa Shifu, Haza en Mashingeni woon. Die gemeenskap van Mpophomeni was ANC (African National Congress)-ondersteuners en die landelike gebiede was sterk agter die opponerende IFP (Inkatha Freedom Party). Die dood van Nokulunga Gumede, 'n vyfjarige meisie wat deur 'n militêre voertuig (Casper) raak gery is tydens die geweld wat destyds in die township plaasgevind het, was 'n katalisator vir verandering.

Versoening het eers in 1993 en 1994 werklik tussen die township en die landelike bewoners begin. 'n Gedenkteken is ter herinnering hieraan gebou en vernoem na Nokulunga Gumede, sowel as die herdenking van die 120 mense wat tydens die konflik gesterf het.

Daar is drie hoërskole in die dorp, naamlik Mpophomeni High, Asibemunye en Umthombo sowel as vyf laerskole, naamlik Sifisesihle, Zamuthule, Qhamukile, Isibongo en Nhlanhleni.

Aktiwiteite sluit in die omvewing sluit in: jaarlikse hondeskou; Zulu Mpophomeni Toerisme-ervaring; Enviro-klubs; VIGS Bediening; ThinkQuest Kompetisie; Mpophomeni Rekenaarsentrum en SchoolNet; en die Sentrum vir Strafreg.

## Sien ook 
* Lys van dorpe in Suid-Afrika

## Verwysings
Durnacol

**Durnacol** is 'n klein voorstedelike dorpie in die sentrale deel van KwaZulu-Natal, Suid-Afrika. Die naam is 'n akroniem vir "Durban Navigational Collieries", 'n myn wat teen die einde van die 19de eeu hier geopen is.

## Verwysings
Australorp

duimnael|Wit Australorphaan
duimnael|Swart Australorphaan
duimnael|Swart Australorphen
Die **Australorp** is 'n Australiese hoenderras wat in die jare negentien-twintig ontstaan het. Veral die Orpington het 'n groot invloed op die vorming van die ras gehad.

Die Australorp is 'n middelswaarras met 'n redelik breë liggaam. Die hoenders het verhoudingsgewys 'n klein kop en 'n mediumgroot stert. Hulle word in die kleure swart, wit en gesoomde blou geteel.

Die Australorp staan bekend vir sy goeie eierproduksie, maar die ras is ook geskik vir die lewering van vleis. Dit is rustige diere wat maklik getem word en nie hoog vlieg nie. Juis as gevolg van hierdie eienskappe is die Australorp ook 'n gewilde stokperdjieras.
Assiriërs

duimnael|links|Assiriese vlag (sedert 1968)
duimnael|links|Siries-Aramese vlag
duimnael|links|Verspreiding van die Assiriese diaspora:
Die **Assiriërs** (Siries: ܐܫܘܪܝܐ), ook bekend as **Galdeërs**, **Siriërs** en **Arameërs**, is 'n Semitiese etnies-godsdienstige groep inheems aan lande van die Midde-Ooste. Die meeste Assiriërs praat 'n Nieu-Aramese taal, wie se ondergroepe Noordoostelike, Sentraal- en Wes-Nieu-Aramees insluit, sowel as ander tale, afhangend van die land van verblyf.

Die Assiriërs is 'n Christelike volk wat verskeie Oosterse Kerke van die Oos- en Wes-Siriese liturgiese rites aanhang. Kerke van die Oos-Siriese ritus sluit in die Assiriese Kerk van die Ooste, die Antieke Kerk van die Ooste, die Assiries-Evangeliese Kerk en die Galdees-Katolieke Kerk wie se volgelinge hoofsaaklik Noordoostelike Nieu-Aramese tale praat terwyl kerke van die Wes-Siriese ritus die Siries-Ortodokse Kerk en die Siries-Katolieke Kerk insluit wie se volgelinge veral Sentraal-Nieu-Aramese tale praat.

Vandag is die Assiriese tuislandgebiede "deel van hedendaagse Irak se noorde, suidoostelike Turkye, die noordweste van Iran en Noordoos-Sirië". Baie Assiriërs het migreer buite die Assiriese tuislandgebiede na ander streke in die Kaukasus, Levant, die Verenigde State, Kanada, Australië, Nieu-Seeland en Europa gedurende die afgelope eeu of later. Die emigrasie is veroorsaak deur gebeure soos die Assiriese volksmoord in die Ottomaanse Ryk tydens die Eerste Wêreldoorlog, die Simele-bloedbad in Irak (1933), die Islamitiese Irannese Rewolusie in Iran (1979), die Arabiese nasionalistiese Baathist-beleid in Irak en Sirië asook die al-Anfal-veldtog van Saddam Hoesein.

Meer onlangs het die Irakse Oorlog van 2003 en die Siriese Burgeroorlog wat in 2011 uitgebreek het die plaaslike Assiriese gemeenskap ontwortel, as sy lede etniese en godsdienstige vervolging in die gesig gestaar het deur Islamitiese ekstremiste soos die Islamitiese Staat. Van die eenmiljoen of meer Irakis wat volgens die Verenigde Nasies se berigte sedert die besetting gevlug het, was byna 40% Assiriërs, hoewel Assiriërs sowat 3% van die pre-oorlogse Irak-bevolking uitgemaak het. Volgens 'n 2013-verslag deur 'n amptelike Galdees-Siries-Assiriese Volksaad word geskat dat slegs 300&nbsp;000 Assiriërs in Irak bly.

## Verwysings 
## Eksterne skakels
Plymouth Rock-hoender

duimnael
Die **Plymouth Rock** is 'n mak hoenderras van Amerikaanse oorsprong. Dit het sy oorsprong in Nieu-Engeland in die 19de eeu uit kruisteling van Dominiques en Swart Javas.

Die hoender is rustig, gemoedelik en ook 'n baie goeie lêer. Daar is oor die loop van jare vele kleure ontwikkel soos: ligbruin, swart, gestreep, ens.

## Nut 
Die Plymouth Rock word geteel as 'n dubbeldoelhoender, wat beteken dat dit beide vir sy vleis en eierlêvermoë van die henne waardeer word. Dit is 'n koudgeharde voël. Die henne lê bruin eiers, en gaan voort deur die winter met verlaagde produksie.
Eid-moebarak

**Eid-moebarak** of **geseënde eid** (Persies: عید مبارک, Oerdoe: عید مبارک, Arabies: عيد مبارك) is 'n tradisionele Moslemse groet, wat gebruik word ter geleentheid van die Offerfees (Eid-oel-Adha) en die Suikerfees (Eid-oel-Fiter). Eid verwys na die fees en moebarak beteken "geseën". Dus beteken die groet iets soos "geseënde fees" en kan dit vergelyk word met die Christelike "geseënde Kersfees".

In die Islamitiese wêreld bestaan daar ook talle ander groetformulerings ter geleentheid van hierdie feeste.
Ekspat

’n **Ekspat** (Engels: *expatriate* of *expat*) is ’n persoon wat tydelik of permanent in ’n ander land as sy of haar geboorteland woon as ’n immigrant. Die woord kom van die Latynse terme *ex* ("uit") en *patria* ("vaderland").

Die woord **ekspatriasie**, of landverhuising, word in die algemeen dikwels gebruik vir professionele of geskoolde werkers wat deur hul maatskappye oorsee gestuur word, mense wat beter werkgeleenthede soek of vir sportlui wat vir oorsese spanne speel.

Ekspatriasie kan ook beteken "verbanning uit die vaderland".

## Verwysings 
## Eksterne skakels 
* Expat Ways – internasionale inligting oor ekspats 
* Onderhoude met ekspats in Afrika en Asië

* 15px Hierdie artikel is vertaal uit die Engelse Wikipedia
Leghorn

duimnael|Leghornhaan en -hen
duimnael|Mak wit Leghorns
Die **Leghorn** (Italiaans: *Livorno* of *Livornese*) is 'n hoenderras van oorsprong uit Toskane, in Sentraal-Italië. Die hoenderras is die eerste keer in 1828 na Noord-Amerika uitgevoer vanuit die hawestad van Livorno, op die weskus van Toskane. Hulle was aanvanklik bekend as "Italianers", maar sedert 1865 staan die ras bekend as "Leghorn", die tradisionele verengelsing van "Livorno". 

Die ras is in 1870 aan Brittanje bekendgestel uit die Verenigde State van Amerika. Wit Leghorns word in baie wêreldlande algemeen as lêhoenders gebruik. Ander Leghornvariëteite is minder algemeen.
Malawimeer Nasionale Park

Die **Malawimeer Nasionale Park** is ’n nasionale park aan die suidpunt van die Malawimeer in Malawi. Dit is die enigste park in die land vir die bewaring van vis en waterhabitats. Dit sluit ook ’n aansienlike deel land in, insluitende verskeie klein eilande in die meer. Dit is ook die tuiste van ander diere, soos bobbejane. 

Sedert 1934 is woud- en voëlreservate op van die eilande aangelê. In 1972 is die reservate uitgebrei tot die heuwels van Cape Maclear, Mwenya en Nkhudzi. In Monkey Bay is ’n navorsingstasie van die departement van vissery.

Die baie inheemse visspesies maak dit ’n uitstekende voorbeeld van gespesialiseerde evolusie. Sowat die helfte van die land se omtrent duisend spesies kom hier voor, en daarvan is 90% net hier inheems. Die park bevat 30% van alle spesies van die Cichlidae-familie, waarvan die meeste inheems is. Dit is sedert 1984 ’n Unesco-wêrelderfenisgebied.

’n Groot kremetartboom wat volgens oorlewering ouer as 800 jaar is, was glo die gunstelingplek van David Livingstone om te preek en met ander sendelinge te praat. Die grafte van vyf vroeë sendelinge is ook in die park.

## Eksterne skakels 
* Unesco: Malawimeer Nasionale Park
*15px Hierdie artikel is vertaal uit die Duitse Wikipedia
157 v.C.

## Gebeure
### China
*Die invalle van die Xiongnu gaan voort.
*6 Julie Keiser Han Wendi 漢文帝, wat siek is, sterf.
*Keiser Han Jingdi 漢景帝  (persoonlke naam Liu Qi 劉啟) volg sy vader op.

## Geboortes 
*Gaius Marius – Romeinse generaal en hervormer.

## Sterftes
*Keiser Han Wendi 文帝 van China.

## Verwysings
113 v.C.

## Gebeure 
### Rome 
*Gaius Marius trou met Julia. (Julius Caesar se tante).
### Partië 
*Adiabene word 'n Partiese vasal.
## Verwysings
233 v.C.

## Gebeure 
*Rome hou 'n sukkesvolle veldtog in Gallia Cisalpina en daar word kolonies gevestig.

## Verwysings
191 v.C.

## Gebeure 
*Gallia Cisalpina word deur Rome verower.
*Die Romeinse generaal in Griekeland Manius Acilius Glabrio verslaan Antiochus III se magte en verdryf hom uit Griekeland.
*Atene sluit waarskynlik 'n *foedus*-ooreenkoms met die Romeine. Dit word 'n Romeinse bondgenoot
*Die Aetoliërs beleër skepe van Rome's bondegenote by Ambracia. Die militêre tribuun M. Porcius Cato vaar met een enkele skip na hulle en maak asof hy bevele aan 'n hele vloot uitreik, al is hy alleen. Die Aetolians val daarvoor en hef die belegering op.

## Verwysings
Clydesdale

: *Vir die ramp wat by die Clydesdale-steenkoolmyn naby Sasolburg in die Vrystaat plaasgevind het, sien Coalbrook-ramp.*

**Clydesdale** is 'n klein dorpie in KwaZulu-Natal, Suid-Afrika. Die dorpie lê in die suide van die provinsie.

Clydesdale het as 'n Anglikaanse sendingstasie ontstaan. Dit is 4 km suid van uMzimkhulu geleë en in 1870 deur eerw. Henry Callaway gestig op die plaas Hopewell, wat behoort het aan Donald Strachan, en genoem na die vallei of "dale" van die Clyderivier in Skotland. 

## Sien ook 
* Lys van dorpe in Suid-Afrika

## Verwysings
Ncwadi

**Ncwadi** is 'n klein dorp in Nkosazana Dlamini-Zuma Plaaslike Munisipaliteit in suidelike KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Wian du Preez

**Wian du Preez** (gebore 30 Oktober 1982, Bloemfontein) is ’n oud-Springbokrugbyspeler.

## Klub-/provinsiale loopbaan 
Du Preez het die Vrystaat in 2002 in die o/21-Curriebekerkopmetisie verteenwoordig. Hy het van 2003 tot 2010 in 74 wedstryde vir die Vrystaat uitgedraf. In 2009 is hy as leenspeler na Munster in Ierland om die beseerde Marcus Horan te vervang. In die kort tyd wat hy daar was het hy die afrigters beïndruk en in Mei 2010 is aangekondig dat Du Preez na Munster sou terugkeer nadat hy ’n kontrak geteken het om vir twee jaar vir die klub te speel. Hy was ’n integrale deel van die span sedert sy terugkeer in 2010. Op 14 Januarie 2012 het hy sy eerste drie vir Munster gedruk in die vyfde ronde van die Heinekenbeker in Munster se wedstryd teen Castres Olympique.

In Februarie 2012 het Du Preez sy kontrak by Munster met ’n jaar verleng. Du Preez was twee keer saam met Munster aan die ontvangkant van die Magnersliga.

Op 14 Mei 2013 is aangekondig dat Du Preez Munster sou verlaat om na Suid-Afrika terug te keer. Op 13 Oktober 2013 het Du Preez ’n kontrak met Lyon onderteken voor die aanvang van die 2014–2015 Top 14-seisoen.

## Internasionale loopbaan 
In 2009 is Du Preez ingesluit by die Opkomende Springbokke wat teen die Britse en Ierse Leeus gespeel het. Hy is ook in 2009 by die Springbokgroep ingesluit vir hul toets teen Italië in November. Du Preez het net een toets vir die Springbokke gespeel.

In Mei 2016 het Du Preez sy uittrede uit rugby aangekondig en laat blyk dat hy hom as rugbyafrigter wil bekwaam.

## Verwysings 
## Eksterne skakels 
* 
* itsrugby.co.uk-profiel
Malibu, Kalifornië

**Malibu** [ˈmælɨbuː] (amptelik: *City of Malibu*) is 'n welgestelde stranddorp in die Los Angeles-distrik (*Los Angeles County*) van die Amerikaanse deelstaat Kalifornië met 'n bevolking van 12&nbsp;645 volgens die sensus van 2010. Dit is op 28 Maart 1991 geïnkorporeer en word geadministreer as 'n stad en munisipaliteit volgens algemene reg. Branderplankryers en inwoners verwys na Malibu dikwels kort as ''the 'Bu''. 
duimnael|links|'n Satellietfoto van die Woolsey-bosbrand op 9 November 2018. 'n Digte rookwolk hang oor die Stille Oseaan
Malibu bestaan uit 'n 34 km lange landstrook langs die Suid-Kaliforniese Stille Oseaankus. Die nedersetting word verbind met 'n warm klimaat, uitgestrekte sandstrande en talle Hollywood-rolprentsterre en ander bekende persoonlikhede uit die vermaaklikheidsbedryf wat hier hul strandwonings laat bou of gekoop het.

Die grootste deel van Malibu se bevolking woon aan weerskante van die *Pacific Coast Highway* (amptelik Kaliforniese Staatsroete 1 of *California State Route 1*) wat deur die nedersetting loop. 'n Kleiner persentasie inwoners word in wonings gehuisves wat tot een myl van die strand af in nou canyons ontstaan het. Die nedersetting word daarnaas begrens deur Topanga in die ooste, die Santa Monica-berge, Agoura Hills, Calabasas en Woodland Hills in die noorde, die Stille Oseaan in die suide, en die distrik Ventura County in die weste.

Laat in 2018 is sowat 650 woonhuise in die verwoestende Woolsey-brand vernietig.

## Verwysings
Fort Klapperkop

duimnael|Ingang na Fort Klapperkop met die vlag van die Transvaal wat op die dak wapper.
duimnael|Binnekant van Fort Klapperkop

**Fort Klapperkop** en drie ander forte, naamlik Fort Schanskop, Fort Wonderboompoort en Fort Daspoortrand, is op die vooraand van die Tweede Vryheidsoorlog rondom Pretoria gebou.

## Ligging 
Fort Klapperkop lê in die buurt Groenkloof en 3&nbsp;km oos van Fort Schanskop. Die doel daarmee was om die suidelike toegangsroetes van Pretoria teen 'n verrassingsaanval uit die goudvelde van die Witwatersrand te beskerm.

## Konstruksie 
Dieselfde ingenieurs, argitek, bou-aannemer en tegnici as by Fort Schanskop was by die oprigting van hierdie fort betrokke. By die oprigting van hierdie fort moes 22 000&nbsp;m³  grond verskuif word om plek te maak vir die versterkte kaserne en magasyn. Rondom die fort is 'n grag (sonder water) en 'n ophaalbrug. President Paul Kruger het die amptelike ingebruikneming op 15 Januarie 1898 waargeneem.

## 20ste eeu 
Op 5 Januarie 1900 het die Royal Scot Fusiliers die fort oorgeneem sonder dat enige weerstand gebied is. Tot 1951 is die fort vir militêre doeleindes gebruik, alhoewel dit reeds op 8 Julie 1938 tot monument verklaar is. Tydens die Eerste en die Tweede Wêreldoorlog is dit as ammunisiedepot gebruik. In die 1960's is die gebou deeglik gerestoureer en tot militêre museum omskep.

'n Suid-Afrikaanse Weermag-gedenkteken is op 31 Mei 1979 op die terrein onthul. Dit bestaan uit 'n beeld van 'n soldaat met 'n R1-geweer en marmerborde met die name van soldate wat hulle lewens verloor het in militêre optrede.

## Toekoms 
In 2016 was daar sterk sprake dat die parlement dalk in die nabye toekoms van Kaapstad na Pretoria gaan skuif. Die stadsraad van Pretoria is van mening dat die terrein rondom die fort geskik is vir die oprigting van die nuwe parlementsgebou.

## Naam 
Die naam Klapperkop is ontleen aan die inheemse boom *Strychnos spinosa*, in die volksmond bekend as die groenklapper.

## Bibliografie 
* Oberholster, J.J.: Die Historiese Monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* Standard Encyclopaedia of Southern Africa, deel 4. Kaapstad: Nasou, 1971. 
* Thomson, Barrie: The Forts of Pretoria - our vanishing history. In: Lantern. Tydskrif vir Kennis en Kultuur. Jaargang 38, nr. 2, Mei 1989
* www.afrikanergeskiedenis.co.za
* *http://www.tshwane.gov.za*
155 v.C.

## Gebeure 
*Menander word koning van Baktrië. Onder hom bereik die Indo-Griekse koninkryk sy hoogtepunt. (geraamde datum) 

## Verwysings
2016 Monaco Grand Prix

Die **2016 Formule Een Monaco Grand Prix** is op 29 Mei 2016 op die Monaco-renbaan in Monte Carlo gehou. Dit was die sesde wedren van die kampioenskapseisoen en is deur Lewis Hamilton in sy Mercedes AMG gewen.

## Bande 
Pirelli het die volgende bande verskaf:

## Kwalifisering 
## Renuitslag 
## Puntestand na afloop van die Grand Prix 
### Renjaers 
### Vervaardigers
Brakfontein

**Brakfontein** is 'n dorp in Uthukela-distriksmunisipaliteit in KwaZulu-Natal, Suid-Afrika.

## Verwysings
Trekmonument 1904-1954

duimnael|Trekmonument 1904–1954
duimnael|Trekmonument 1904–1954
duimnael|Trekmonument 1904–1954

Die **Trekmonument 1904–1954** herdenk die Afrikaners wat hulle in die eerste helfte van die twintigste eeu in Tanzanië gevestig het.

Hierdie monument is opgerig ter viering van die 50ste herdenking van die eerste Boere wat hulle na afloop van die Tweede Vryheidsoorlog in Tanganjika, Duits-Oos-Afrika (tans deel van Tanzanië) gaan woon het. Die eerste groep van 41 mense het in 1904 van Delagoabaai vertrek en op 4 Desember het hulle hul eindbestemming bereik: die gebied tussen die Ngorongoro-krater, berg Kilimanjaro, berg Neru en die stad Arusha. Die vlam bo-op die monument is deur Coert Steynberg ontwerp en vervaardig. Gegraveerde stene op die sitbanke verteenwoordig sekere van die families wat in Tanganjika gewoon het. Op 16 Desember 1954 het J.K. Christie, die Suid-Afrikaanse kommissaris in Tanganjika, die hoeksteenlegging op die plaas Kampfontein waargeneem. Tans versorg die Lutherse sendingstasie die monument.

Op inisiatief van die Tanganjika Saamtrek Vereniging is 'n replika van hierdie gedenkteken by die Voortrekkermonument opgerig. Dit is op 16 Desember 2004 by Fort Schanskop onthul.

## Bibliografie 
* www.vtm.org.za
Hulplyn

regs|duimnael|300x300px|Note op hulplyne bo die notebalk. Die vier note aan die regterkant kan beskou word as te hoog bo die notebalk en kan eerder in 8va-notasie geskryf word.

’n **Hulplyn **word in Westerse musieknotasie gebruik om toonhoogtes bo of onder die lyne en spasies van die gewone notebalk te weergee. ’n Lyn effens langer as die kop van die noot word parallel met die notebalk getrek, bo of onder, op dieselfde afstand as die lyne van die notebalk (sien Figuur 1).

Hoewel hulplyne soms in manuskripte van cantus planus en vroeë polifonie aangetref word, het dit eers in die vroeë 16e eeu in algemene gebruik gekom (Anon. 2001). Selfs toe het drukkers nie van hulplyne gehou nie, aangesien dit moeilikhede met setwerk veroorsaak het, ruimte op die bladsy vermors het en ’n slordige indruk geskep het. Vokale musiek het van ’n verskeidenheid sleutels gebruik gemaak om die omvang van die party sover moontlik op die notebalk te hou. In klawerbordnotasie was ’n algemene manier om hulplyne te probeer vermy die gebruik van "oop partituur" op vier balke met verskillende sleutels (Godwin 1974, 16–17).

Wanneer daar baie note in 'n passasie is wat meer as drie hulplyne nodig het, is dit dikwels beter om van sleutel te verander of 8va-notasie te gebruik. Sommige transponerende instrumente, soos die piccolo, kontrabas, kitaar, en die tenoorstem, transponeer op die oktaaf om hulplyne te vermy.

Notasie vir die tuba-, tromboon- en eufoniumparty gebruik altyd hulplyne onder die basbalk en nooit die ***8va bassa***-notasie nie (Read 1969, 354).

Wanneer musiek vir bassleutelinstrumente, soos die tjello of tromboon, 'n paar hulplyne bo die bassleutel gaan, word die tenoorsleutel gebruik; as dit selfs hoër as prakties in die tenoorsleutel gaan, kan die note op die G-sleutel genoteer word, of in die geval van die tromboon, die altsleutel.

## Verwysings 
* Anon. 2001. "Leger [Ledger] Line". *The New Grove Dictionary of Music and Musicians*, tweede uitgawe, onder redaksie van Stanley Sadie en John Tyrrell. Londen: Macmillan-uitgewers.
* Godwin, Joscelyn. 1974. "Playing from Original Notation". *Early Music* 2, no. 1 (January): 15–19.
* Oxford English Dictionary. 2005. "Ledger". *Oxford English Dictionary* (3rd ed.). Oxford University Press. September 2005.&nbsp;&nbsp;(Subscription or UK public library membership  required.)
* Read, Gardner. 1969. *Music Notation: A Manual of Modern Practice*, tweede uitgawe. Boston: Allyn and Bacon. Herdruk, New York: Taplinger Publishing Company, 1979.
Goodhome

**Goodhome** is 'n dorp in die uThukela-distriksmunisipaliteit in die weste van KwaZulu-Natal, in Suid-Afrika

## Sien ook 
* Lys van dorpe in Suid-Afrika

## Verwysings
Minister van Binnelandse Sake (Suid-Afrika)

Die **Minister van Binnelandse Sake** is die minister in die Kabinet van Suid-Afrika met die verantwoordelikheid vir die Departement van Binnelandse Sake. Die posisie sluit beleidsvorming vir immigrasie, vlugtelinge, en asielsoekers in, asook die burgerlike register en die uitreik van identiteitsdokumente en paspoorte.

## Lys van vorige ministers 
### Minister van Binnelandse Sake, 1910–1984 
### Minister van Binnelandse Sake, 1984–1994 
### Minister van Binnelandse Sake, 1994–huidig 
## Sien ook 
* Minister van Internasionale Betrekkinge en Samewerking (Suid-Afrika)
* Minister van Verdediging en Militêre Veterane (Suid-Afrika)

## Eksterne skakels 
*  Departement van Binnelandse Sake
Platinum (kleur)

Platinum ​​is 'n intermediêre kleur met 'n dowwe skakering van silwer. 

## Kleurkoördinate 
Volgens verskeie kleurskemas word **platinum** as volg voorgestel:

## Sien ook 
* Lys van kleure
Dimetielselenied

**Dimetielselenied** is 'n chemiese verbinding met die formule . Dit is die dimetiel-eter van waterstofselenied  en dit is 'n vlugtige, kleurlose, stinkende vloeistof wat 'n sterk knoffelrige reuk het.

Die stof kan uit natriumselenied en 'n metielsulfaat vervaardig word volgens die reaksie:

::Na_2Se + 2CH_3OSO_3Na \to (CH_3)_2Se + 2Na_2SO_4

Dit is in dieremodelle vasgestel dat seleen 'n kankervoorkomende werking het, maar die aktiewe vorme van die element is nie bekend nie, en die rol van hierdie verbinding is nie duidelik nie. Die stof speel 'n rol in die vervlugtiging van seleen uit die grond, omrede dit deur bakterieë vrygestel kan word.Die stof word gebruik as standaard in 77Se – kernspinresonansie.

## Verwysings
Reitz-aalwyn

Die **Reitz-aalwyn** (*Aloe reitzii*) is 'n skaars en bedreigde Suider-Afrikaanse aalwyn. Twee variëteite word erken: var. *reitzii* wat slegs in die Tonteldoos-vallei, tussen Roossenekal en Dullstroom in die natuur groei en var. *vernalis* wat in die noordelike deel van KwaZulu-Natal aangetref word. Hulle kom vermoedelik ook in Eswatini voor. 

Die spesie is vernoem na F.W. Reitz, die voormalige president van die Oranje-Vrystaat en staatssekretaris van die Zuid-Afrikaansche Republiek.

## Beskrywing 
duimnael|links|'n Bloeiwyse

Die Reitz-aalwyn is gewoonlik 'n stamlose, kort plant met 'n enkele roset wat nie hoër as 1,5 meter word nie. Die blare is seegroen en met 'n waslaag bedek. Hulle groei gewoonlik opwaarts. Beide oppervlaktes van jong plante se blare is gewoonlik met doring bedek, maar hulle verdwyn soos die plante ouer word, behalwe dat 'n enkele ry dorinkies gewoonlik op die agterkant van jong blare te sien is. Laasgenoemde eienskap help om die spesie uit te ken, selfs as dit nie blom nie.

## Sien ook 
* Lys van aalwynspesies

## Eksterne skakels 
* 
* 

## Verwysings
Mayfield, KwaZulu-Natal

**Mayfield** is 'n nedersetting in die Vulamehlo Plaaslike Munisipaliteit van KwaZulu-Natal, Suid-Afrika.

## Verwysings
Shell plc

[duimnael|links|280px|Shell se hoofkantoor in [Den Haag, Nederland]]
[duimnael|regs|280px|Shell se oliedepot in [Kowloon, Hongkong]]
**Shell plc** is 'n Britse multinasionale maatskappy, behorende tot die "supergrotes", die ses grootste staatsonafhanklike oliemaatskappye ter wêreld. Shell is tewens die winsgewendste onderneming van Nederland. 

Met 'n omset van ruim VS$421 miljard (2014) in meer as 140 lande, is Royal Dutch Shell een van die grootste privaatondernemings ter wêreld. Sedert 2012 produseer die maatskappy meer gas as olie. 

## Afdelings 
Royal Dutch Shell is as energiemaatskappy in die volle produksieketting aktief, vanaf die eksplorasie van energiebronne, die raffinering en ten slotte die verkoop van die finale produkte as petrol en diesel via 'n netwerk van vulstasies. Die onderneming behels tans ses afdelings:

* eksplorasie en produksie van petroleum en aardgas
* raffinering en aankope
* gas en vloeibare aardgas
* elektrisiteit
* chemies
* korporatief en ander

Die hoofstroombedrywe van Shell was in 2014 vir sowat 80% van die totale wins van die onderneming verantwoordelik.

## Verwysings
Baskin-Robbins

duimnael|links|Baskin-Robbins roomys
**Baskin-Robbins** is 'n Amerikaanse spesialiteitsroomysbesigheid wat deur Burt Baskin en Irv Robbins in 1945 in Glendale, Kalifornië geopen is. Baskin-Robbins noem hulself lank reeds "die wêreld se grootste roomysfranchise", met meer as 5&nbsp;800 verkoopspunte, waarvan 2&nbsp;800 alleen in die Verenigde State van Amerika geleë is.

Baskin-Robbins is in 1973 aan J. Lyons verkoop, en vorm tans deel van Allied Domecq PLC. Baskin-Robbins, van Togo en Dunkin Donuts bestaan uit Allied Domecq Quick Service Restaurants, 'n deel van Allied Domecq PLC.

Baskin-Robbins is ook wêreldbekend vir hul een-en-dertig roomysgeure. Hoewel hul geurreeks uit duisende geure bestaan, is daar altyd 31 geure beskikbaar in 'n winkel op 'n gegewe tyd, een vir elke dag van die maand.

In die praktyk hou die meeste van die Baskin Robbins franchises 32 geure op enige gegewe tyd aan, as gevolg van die reghoekige vorm van die roomys se verspreidingseenhede.

## Verwysings 
## Eksterne skakels 
* Baskin-Robbins se Amptelike Webwerf
Horingsman

Die **Horingsman** (*Bitis caudalis*) is 'n slang wat deel vorm van die adders. Die slang kom voor vanaf Worcester en Oudtshoorn in die Suid-Kaap; daarvandaan deur die Karoo tot in die Oos-Kaap en verder noordwaarts tot in die Noord-Kaap, Noordwes, Limpopo, Botswana, die suide van Zimbabwe asook in Namibië en Angola. Die slang staan ook bekend as die *Horingadder* en in Engels as die *Horned adder*.

duimnael|links|Let op die horinkies op die kop

## Identifikasie 
Die slang is gemiddeld 20 tot 25 cm lank met 'n maksimum lengte van 60 cm. Sy kleur wissel baie; in die Kalahari is dit rooierig, in die Noord-Kaap is dit sand- of donkerolyfkleurig, in die Namibië is hulle lig sandgrys tot oranjerooi en lig tot donkerbruin met grys pastelkleure in Limpopo. Die slang het 'n prominente horing bokant elke oog.

## Gif 
Sy gif is sitotoksies maar hou nie werklik 'n gevaar in vir die mens nie. Na 'n byt deur die slang sal die slagoffer skok ervaar, swelsel en akute pyne en in sommige gevalle kan dit met nekrose gepaard gaan. Polivalente gifstof in nie doeltreffend teen die slang se gif nie.

## Sien ook 
* Alfabetiese lys van slange

## Bron 
* Slange & slangbyt in Suider-Afrika. Johan Marais. Struik Nature. 2014 

## Verwysings 
## Eksterne skakels 
* 
* . Besoek op 1 Maart 2007.
* . Besoek op 1 Maart 2007.
Mathulini

**Mathulini** is 'n township aan die kus net noord van Hibberdene. Dit val onder die Umzumbe Plaaslike Munisipaliteit van KwaZulu-Natal in Suid-Afrika.

## Verwysings
Viperidae

**Viperidae** is 'n familie van slange wat hoort tot die suborde Serpentes. Hierdie familie staan ook bekend as die *adders*. Daar is vier subfamilies wat hoort tot die familie.

## Sien ook 
* Dwergadders

## Verwysings
DTS-HD Master Audio

duimnael|Die kenteken van DTS-HD Master Audio, een van DTS se handelsmerke vir omringklank
**DTS-HD Master Audio** is 'n gekombineerde oudiokodek vir verliesvrye en gekomprimeerde klankweergawe wat deur die Amerikaanse onderneming DTS (vroeër *Digital Theater Systems*) ontwikkel is en bemark word. Alhoewel sy gebruik opsioneel is, het dit intussen naas *Dolby TrueHD* een van die standaard-kodeks vir omringklank vir die klankbane van rolprent- en musiek-blu-ray-skywe geword.
Audio Asylum

***Audio Asylum*** is 'n Amerikaanse internetgeselsforum vir klank-, musiek- en rolprentgeesdriftiges (*«inmates»*) wat deur 'n klein groep klankgeesdriftiges in Vista, 'n nedersetting in die metropolitaanse gebied van San Diego, Kalifornië, bedryf word. Sy aktiwiteite word deur donasies van lede asook borge befonds.

Geregistreerde bydraers gesels in verskillende forums oor 'n verskeidenheid onderwerpe soos hoëtrou-toerusting (in die *High-Rez Highway*-forum) en musiek- en rolprentvrystellings.

## Eksterne skakels 
* *Amptelike webtuiste*
Glendale Heights

**Glendale Heights** is 'n klein dorpie in KwaZulu-Natal, Suid-Afrika.

## Sien ook 
* Lys van dorpe in Suid-Afrika

## Verwysings
Zedbazi

**Zedbazi** (Persies / Farsi: *Zedbāzi* – *زدبازی*) is 'n Iranse hip hop-groep uit Teheran.

Zedbazi het 'n baanbrekersrol gespeel as een van die eerste Iranse popgroepe wat gangsta rap met Persiese lirieke gespeel het. Nadat gesaghebbende Iranse geestelikes hip hop-musiek as "dekadent" bestempel en verban het, is die groep soos ander onwettige Iranse musici beperk tot ondergrondse of buitelandse aktiwiteite. Hul musiek word onder meer deur Persiese internet-radiostasies soos Radio Javan in die Verenigde State uitgesaai.

## Verwysings 
## Eksterne skakels 
; Media
----
* *youtube.com: Zedbazi – Zamin Safe*
* *youtube.com: Zedbazi – Tabestoon Kootahe*
Veelhoringadder

Die **Veelhoringadder** (*Bitis cornuta*) is 'n slang wat endemies is aan Suider-Afrika. Die adder kom voor vanaf Citrusdal en Graafwater in die Wes-Kaap, noordwaarts langs die Weskus tot by Meobbaai in Namibië. In die binneland kom dit tot by Calvinia voor. In Engels word dit die *Many-horned adder* genoem.

duimnael|links|Fotograaf met 'n veelhoringadder in sy kameralens.

## Identifikasie 
Die slang word tot 75cm lank terwyl die gemiddelde lengte 30 tot 40cm is. Die wyfies is gewoonlik groter en meer geset as die mannetjies. Hulle kleur wissel van lig- tot donkerbruin, grysbruin of rooibruin met drie tot vier rye van donker, hoekige vlekke wat ligte rande kan hê. Die vlekke aan die bokant is gewoonlik groter as die vlekke aan die onderkant. Daar is 'n tros van 4 tot 7 horings bo elke oog en die pupille is vertikaal. Die kop is driehoekig en onderskeibaar van die res van die liggaam.

## Habitat en gewoontes 
Die slang bak graag op klipperige plekke en skuil soms in lae, digte plantegroei. Hy is meestal aktief met skemertyd of vroeg saans. Sy natuurlike vyande is roofvoëls, ander slange en klein karnivore. Die slang is gewild onder versamelaars.

## Gif 
Die gif is matig sitotoksies en nie dodelik vir die mens nie. Min gif word voortgebring en die byt word nie as potensieel gevaarlik beskou nie. Simptone is onder meer plaaslike pyn, uitermatige swelsel om die bytplek en moontlike nekrose. Polivante teengif is nie doeltreffend nie en moenie toegedien word nie. Byte moet simptomaties behandel word.

## Sien ook 
* Alfabetiese lys van slange

## Bron 
* Slange & slangbyt in Suider-Afrika. Johan Marais. Struik Nature. 2014 

## Verwysings
Eigengrau

**Eigengrau**, ook **Eigenlicht** ("eie grys" of "eie lig") oftewel **Eigenrauschen** ("self-geruis"), is die kleur wat 'n mens in volkome donkerte sien. Die woord is in 1860 deur Gustav Theodor Fechner geskep. Hy het opgemerk dat die sensitiwiteit van die oog in baie sterk of in baie swak lig afwyk van die waardes wat deur Fechner se wet voorspel word.

Eigengrau kom helderder voor as 'n swart voorwerp onder normale beligting. Dit is te danke aan die feit dat die persepsie van kontras meer belangrik as die werklike helderheid. Die naghemel, byvoorbeeld, verskyn donkerder as Eigengrau, omdat die sterre 'n sterk kontras verskaf. 'n Suiwer swart sensasie is dus slegs moontlik waar daar 'n kontras met 'n helder wit verwysing bestaan, soos Ewald Hering in 1874 beskryf.

Die oorsaak van die Eigengrau verskynsel word gevind in die aksiepotensiale van die optiese senuwee, wat moontlik veroorsaak word deur 'n tipe "agtergrondgeruis" van die retina, wat nie deur die senuweestelsel onderskei kan word van die uitwerking van fotone nie. Hierdie "agtergrondgeruis" word moontlik deur termiese isomerisasie van die ligsensitiewe pigment Rodopsien veroorsaak, maar daar bestaan ook ander hipoteses.

Die konsep *Eigenrauschen* word ook in andere kontekste, byvoorbeeld in die akoestiek, gebruik. 'n Analogie daartoe kan in fotoselle gevind word, veral by die geruis wat voorkom in die sensore van digitale kameras.

## Verwysings
Milton Bradley Company

**Milton Bradley Company** was 'n Amerikaanse vervaardiger van bordspele wat deur die litograaf en entrepreneur Milton Bradley (1836–1911) in 1860 in Springfield in die deelstaat Massachusetts gevestig is.

In 1920 het die onderneming sy mededinger McLoughlin Brothers oorgeneem wat in die laat 19de eeu tot die VSA se grootste bordspelvervaardiger gegroei het. Die hoofkwartier en vervaardigingsaanleg is in die 1960's na die voorstad East Longmeadow verskuif.

Milton Bradley is op sy beurt in 1984 deur Hasbro, Inc. oorgeneem, net soos sy vroeëre hoofmededinger Parker Brothers. Albei is steeds handelsmerke in besit van Hasbro, Inc. In 2009 is die twee handelsmerke geskrap ten gunste van die moedermaatskappy se eie handelsmerk *Hasbro*.

## Verwysings
Jacqui Safra

**Jacqui (Jacob) Eli Safra** (* 1948) is 'n Switserse belegger en lid van die Libanees-Joods-Switserse bankiersgesin Safra.

## Lewe 
Jacqui Eli Safra is die seun van Elie Safra (1922–1993) en Yvette Dabbah (1927–2006) en die neef van die Libanees-Brasiliaanse bankier Edmond Safra (1932–1999) wat die Safra-familie se tradisionele bankbelange in Sirië, Libanon, Brasilië en Switserland bedryf het. Hy het 'n akademiese graad aan die Universiteit van Pennsilvanië se Wharton School verwerf en daarna leidende posisies by die Republic National Bank in New York beklee.

Safra se beleggings sluit onder meer in:

* Encyclopædia Britannica
* Merriam-Webster
* Spring Mountain Vineyard in Saint Helena, Kalifornië
* *Parknasilla Hotel* en die nabygeleë Garinish-eiland (albei geleë naby Sneem, graafskap Kerry, Republiek van Ierland).

## Filmografie 
Onder die naam **J.E. Beaucaire** (die naam van 'n karakter in die rolprent *Monsieur Beaucaire* van 1946 wat deur Bob Hope vertolk is) het Safra kleiner rolle in drie rolprente vertolk, terwyl die vervaardigingsonderneming *Sweetland Films*, wat hy saam met sy vriendin Jean Doumanian bedryf, agt van die Amerikaanse komediant en regisseur Woody Allen se rolprente gefinansier het.

### Akteur 
* *The Ox* (1991) – Winkeleienaar
* *Radio Days* (1987) – Diksiestudent
* *Stardust Memories* (1980) – Sam

### Uitvoerende vervaardiger 
* *Small Time Crooks* (2000)
* *Just Looking* (1999)
* *Women Talking Dirty* (1999)
* *Sweet and Lowdown* (1999)
* *Celebrity* (1998)
* *Into My Heart* (1998)
* *The Spanish Prisoner* (1997)
* *Deconstructing Harry* (1997)
* *Wild Man Blues* (1997)
* *Everyone Says I Love You* (1996)
* *Mighty Aphrodite* (1995)
* ''Don't Drink the Water* (1994) (TV)
* *Bullets over Broadway* (1994)
* *The Ox'' (1991)

## Verwysings
2016 Curriebeker Premierafdeling

Die **2016 Curriebeker Premierafdeling** is ’n top rugbykompetisie, die tweede been van die **2016 Curriebeker** wat van 5 Augustus – 22 Oktober 2016 tussen provinsiale spanne in Suid-Afrika beslis is. Dit was die 78ste seisoen van die kompetisie sedert dit vir die eerste keer in 1889 gespeel is. Voor die begin van die reeks is ’n afsonderlike kwalifiseringstoernooi gehou om te bepaal welke spanne saam met die ses sg. groot unies (Blou Bulle, Goue Leeus, Natalse Haaie, Vrystaat Cheetahs, OP Kings en Westelike Provinsie) om die beker sou meeding.

Daar het nege spanne deelgeneem aan die Curriebeker Premierafdeling 2016.

## Kwalifisering 
Die ses superfranchise-spanne het outomaties gekwalifiseer om in die 2016 Curriebeker Premierafdeling te speel, plus die drie hoogsgeplaasde nie-franchise-spanne uit die 2016 Curriebekerkwalifiseringstadium. Punte sal nie na die Premierafdeling oorgedra kan word nie.

## Gewone seisoen en uitspeelrondes 
Die nege spanne wat gekwalifiseer het vir die Premierafdeling het teen mekaar meegeding in die loop van die kompetisie, óf tuis of weg. Spanne het vier punte vir 'n wen en twee punte vir 'n gelykopuitslag ontvang. Bonuspunte is toegeken aan spanne wat 4 of meer drieë in 'n wedstryd gedruk, asook spanne wat 'n wedstryd met 7 punte of minder verloor het. 

Die vier topspanne het kwalifiseer vir die halfeindronde, wat gevolg is deur 'n eindstryd 

## Spanne 
## Tabel 
### Tabelnotas 
*Pos = Tabel Posisie
*S   = Speel
*W   = Wen (4 punte)
*G   = Gelykop (2 punte)
*V   = Verloor (0 punte)
*PV  = Punte vir (Totale punte aangeteken)
*PT  = Punte teen (Totale punte afgestaan)
*+/- = Punteverskil (Die totaal van PV minus PT)
*BP  = Bonuspunt
**Spanne kan tot twee bonuspunte in 'n rondomtaliewedstryd verdien. Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd. 'n Bonuspunt word ook toegeken aan die verloorspan wanneer daardie span met 7 of minder punte verloor. Slegs die verloorspan kan 'n maksimum van 2 bonuspunte verkry.
*Pte = Alle tabelpunte bymekaargemaak.

## Wedstryddatums 
:*Die volgende wedstryddatums is bekend gemaak*

### Week 1 
### Week 2 
### Week 3 
### Week 4 
### Week 5 
### Week 6 
### Week 7 
### Week 8 
### Week 9 
### Uitspeelwedstryde 
### Halfeindronde 
### Eindstryd 
## Verwysings
Blyvooruitzicht

**Blyvooruitzicht** is 'n goudmyndorpie op die Wesrand in Gauteng, Suid-Afrika. Dit is ongeveer 3,5 km suid van Carletonville en 80 km wes van Johannesburg geleë.

## Verwysings
Oberholzer

**Oberholzer** is 'n dorp en boerderygemeenskap naby Carletonville aan die Wesrand in Gauteng, Suid-Afrika. Dit is ongeveer 85 km wes van Johannesburg geleë.

## Verwysings
Elandsrand

**Elandsrand** is 'n goudmyndorpie op die Wesrand in Gauteng, Suid-Afrika. Dit is ongeveer 10 km suidwes van Carletonville, langs Blyvooruitzicht geleë.

## Verwysings
Paramount Pictures

**Paramount Pictures Corporation** (meer algemeen bekend as **Paramount Studios** of net eenvoudig **Paramount**) is 'n Amerikaanse filmateljee, vervaardiger van televisieprogramme en rolprentverspreider. Paramount word deurgaans tot een van die *Groot 6* filmateljees van Hollywood gereken. Dit is 'n filiaalmaatskappy van die Amerikaanse konglomeraat Paramount Skydance Corporation en 'n lid van die *Motion Picture Association of America (MPAA)*. Paramount is die vyfde oudste steeds-funksionerende filmateljee in die wêreld, en die oudste in die Verenigde State.

duimnael|links|Stigterslede van *Famous Players*, wat kort daarna *Paramount Pictures* geword het.
Paramount vorm die basis van 'n volledig verdeelde groep. Paramount sluit ook Paramount Home Entertainment, Paramount Classics, Paramount Vantage, DreamWorks SKG (2006–2008) en die musiekverspreidingsonderneming Famous Music in.

Dit is die laaste groot filmstudio wat steeds in Hollywood (in Melroselaan) geleë is. Dit is in teenstelling met onder andere Sony Pictures Entertainment (Culver City), 20th Century Fox (Century City) en Universal Studios (Universal City).

## Verwysings 
## Eksterne skakels 
* Amptelike webtuiste
* Paramount Pictures op IMDB.com
Wes-Driefontein

300px|duimnael|regs|Wes-Driefonteinmyn onder vloedwater.
**Wes-Driefontein** is 'n goudmyndorp, ongeveer 20&nbsp;km vanaf Carletonville.

## Verwysings
Henry Burnett

[duimnael|300px|regs|Fraserburg se kerkraad het in 1855 'n kontrak met Burnett opgetrek vir die bou van 'n pastorie teen £1&nbsp;100. Ds. [Carl Arnoldus Bamberger was bes moontlik nou by die ontwerp daarvan betrokke. Dit dien al baie jare as die dorpsmuseum.]]

[duimnael|300px|regs|Burnett het hom op [Fraserburg gevestig nadat die bouwerk aan die pastorie klaar was en dié huis vir hom gebou. Dit is in 1857 of 1858 voltooi. Burnett het die erf (vroeë no. 25, maar nou no. 328) op 12 September 1857 by die NG kerk gekoop. Dit was vroeër aan die huidige Voortrekkerstraat geleë, maar vandat 'n deel van die erf weggesny en die biblioteek daarop gebou is, is dit geleë by Meyburghstraat 10.]]

**Henry John Richard Burnett** (Portsmouth, Engeland, 24 Maart 1832 – 26 Oktober 1913, Houdmoed, distrik Vanrhynsdorp, Kaapland, Suid-Afrika) was ’n Suid-Afrikaanse boumeester en moontlik argitek van Britse herkoms.

Feitlik niks is vandag meer oor Burnett se lewe of werk bekend nie, behalwe dat hy die eerste pastorie van die NG gemeente Fraserburg omstreeks 1855 gebou en hom toe op Fraserburg gevestig het. Hy was ’n seun van John en Eliza Anne Burnett, en is op 29 Augustus 1853 op Tulbagh getroud met Rosina Gertruida (of Geertruide) Petronella van Baalen (gebore Tulbagh, 12 Januarie 1828; oorlede Vanrhynsdorp, 15 Maart 1904).

Dis nie bekend wanneer hy die dorp verlaat het nie, maar die huis wat hy in 1857 vir sy gesin aan die huidige Voortrekkerstraat opgerig (en sekerlik ook ontwerp) het, is in 1926 aan die De Klerk-gesin verkoop. Hul een dogter, Elizabeth (Bessie) Viviers, en haar twee seuns, Chris en Fanie, het die huis ná haar man se dood bewoon. Sy het dit in 2014 aan sy sesde eienaar verkoop. Intussen is dit besit deur F.W. Buckle, J.A. Tromp, M.J.E. Tromp (gebore Van Wyk) en E.M. Jooste.

Minstens sewe kinders is uit Burnett se huwelik gebore, van wie die tweede en derde se geboorteplek as Fraserburg aangedui word: 
* Rosina Christina Johanna (Houdmoed, Vanrhynsdorp, 2 Oktober 1860 – onbekend)
* Eliza Ann Reinbach (Ceres, 2 Julie 1855 – Port Elizabeth, 23 Januarie 1920)
* Jacobus Michiel (Fraserburg, 10 Januarie 1857 – Kaapstad, 13 September 1933)
* John Peter (Fraserburg, 5 Januarie 1859 – Stellenbosch, 6 Junie 1939)
* Anna Johanna Louw (Houdmoed, Vanrhynsdorp, 17 April 1862–onbekend)
* Mary (Houmoed, 11 Desember 1863 – Vanrhynsdorp, 9 Oktober 1930)
* Henry John Richard (29 September 1865 – Houdmoed, Vanrhynsdorp, 27 Junie 1934
* William Edwin (Clanwilliam, 1875 – Durban, 15 September 1934)

## Bronne 
*  Scholtz, dr. Adelbert in *Restorica*, Stigting Simon van der Stel, 1979:1.
*  Kotzé, D.A. 1951. ''Die Gemeente Fraserburg. 'n Eeufees-gedenkboek (1851–1951)*. Fraserburg: NG Kerkraad.
*  Olivier, ds. P.L.. 1952. *Ons gemeentelike feesalbum''. Kaapstad en Pretoria: N.G. Kerk-uitgewers.
*  Burnett se rekord op Ancestry.com. URL besoek op 8 Junie 2016.

## Verwysings
Schindler House

220px
**Schindler House**

**833 North Kings Road, West Hollywood** 
Kalifornië

----

**Opgerig**

1922

----

**Tipe**

Gekombineerde woonhuis en ateljee

----

**Isometriese tekening**
220px

----

**Styl**

Modernisme

----

**Argitek**

Richard M. Schindler

**Schindler House**, ook bekend as **Schindler Chace House** of **Kings Road House**, is 'n woonhuis in West Hollywood, Kalifornië wat in 1922 volgens 'n ontwerp van die Oostenryks-Amerikaanse argitek Richard M. Schindler (1887–1953) ontstaan het.

Schindler se huis het merkbaar verskil van tradisionele residensiële argitektuur, veral ten opsigte van geriewe waaroor dit nie beskik nie. Daar is geen konvensionele sitkamer, eetkamer of slaapkamer in die huis nie. Dit is eerder ontwerp en gebou om as 'n gemeenskaplike woning, werkplek en ateljee vir twee jong gesinne - Schindler en sy vrou en 'n egpaar met wie hulle bevriend was - te dien. Dit was tot en met 1953 Schindler se woon- en werkplek.

Opvallend is Schindler se vernuwende gebruik van industriële materiale. So is die huis van betonmure en verskuifbare glaspanele voorsien en het, as oopplangebou, die omliggende omgewing en natuur in die woonruimte geïntegreer - 'n baanbrekende ontwerp in Kalifornië se argitektoniese geskiedenis en 'n huldeblyk aan sy warm, droë en sonnige klimaat.

## Verwysings